Johnny Logan

Seán Patrick Michael Sherrard (født 1954), kjent under artistnavnet Johnny Logan, er en irsk sanger og komponist.

 Bakgrunn 
Han ble født den 13. mai 1954 i Frankston i nærheten av Melbourne i Australia, men nå bor han i Ashbourne i Irland. Faren hans, Patrick O'Hagen, var en velkjent irsk tenor, og familien flyttet tilbake til Irland da Johnny var tre år gammel. Her lærte han å spille gitar, og han begynte å lage egne sanger fra han var 13 år. Etter at han sluttet på skolen, arbeidet han som elektriker i tillegg til å opptre på diverse folkemusikk- og bluesklubber. Han kom i søkelyset for første gang da han hadde rollen som Adam i den irske musikalen «Adam og Eva» i 1977.

 «Mr. Eurovision» 
Johnny Logan har bidratt til tre av Irlands sju seire i Eurovision Song Contest og er en av to artister som har vunnet musikkonkurransen to ganger. Han er også den ene av fem komponister som har skrevet to vinnerbidrag i konkurransen.

Logan vant først i 1980 med «What's Another Year», og han gjentok bragden i 1987, da han vant den internasjonale finalen i Brussel – da med «Hold Me Now» som han hadde komponert selv. Logan har også komponert Linda Martins vinnersang fra 1992, «Why Me?». Han skrev også sangen «Terminal 3» til Linda Martin, som hun kom på andreplass med i Eurovision Song Contest 1984. Den store suksessen i konkurransen har gitt ham tilnavnet Mr. Eurovision, og han holder fremdeles en rekke jevnlige konserter over hele Europa, inkludert Norge.

 Referanser 

 Eksterne lenker 







Kategori:Irske sangere
Kategori:Personer fra Melbourne
Kategori:Vinnere av Eurovision Song Contest
Kategori:Eurovision Song Contest-deltakere for Irland
Kategori:Deltakere i Eurovision Song Contest 1980
Kategori:Deltakere i Eurovision Song Contest 1987
Kategori:Personer fra County Meath
Kategori:Elektrikere